**Megállapodás**

**közös önkormányzati hivatal létrehozására és fenntartására [[1]](#footnote-1)**

(EGYSÉGES SZERKEZETBE FOGLALT SZÖVEG)

**Bátaszék Város Önkormányzat Képviselő-testülete** (7140 Bátaszék, Szabadság u. 4., adószáma: 15733304-2-17, képv.: Dr. Bozsolik Róbert polgármester), **Alsónána Község Önkormányzat Képviselő-testülete** (7147 Alsónána, Kossuth u. 27., adószáma: 15414045-2-17, képv.: Kis Istvánné polgármester) valamint **Alsónyék Község Önkormányzat Képviselő-testülete** (7148 Alsónyék, Fő u. 1., adószáma: 15417770-2-17, képv.: Dózsa-Pál Tibor polgármester – figyelemmel *Magyarország helyi önkormányzatairól szóló 2011. évi CLXXXIII. törvény (a továbbiakban: Mötv.) 84. - 85. §-ában* foglaltakra – alulírt helyen és időben az alábbiak szerint állapodnak meg:

1. *2015. január 1-jével* – határozatlan időre - közös önkormányzati hivatalt hoznak létre és tartanak fenn, Bátaszéki Közös Önkormányzati Hivatal (a továbbiakban: KÖH) elnevezéssel.
2. **A KÖH székhelye, címe:**

7140 Bátaszék, Szabadság u. 4.

1. **A KÖH kirendeltségei:**

a.) 7147 Alsónána, Kossuth u. 27.

b.) 7148 Alsónyék, Fő u. 1.

1. **A KÖH megalakítása:**
	* 1. A KÖH-t az érintett képviselő-testületek együttes ülésen, minősített többségű döntéssel hozzák létre, illetve fogadják el az erről szóló megállapodást.
		2. A megállapodás módosítását a képviselő-testületek ugyancsak minősített többségű döntéssel kezdeményezhetik. A kezdeményezést a többi önkormányzat képviselő-testülete a kezdeményezéstől számított 60 napon belül tárgyalja meg. A megállapodás módosításához az érintet képviselő-testületek egybehangzó döntése szükséges.
		3. A KÖH megszüntetésére a Mötv. 85. § (3) bekezdésében foglaltak az irányadóak. Az önkormányzatok megállapodnak, hogy bármely tag kilépése vagy a KÖH megszűnése esetén egymással szemben tárgyi eszköz és ingatlan vagyon tekintetében elszámolni valójuk nincs, egymással szemben nem támasztanak követelést.
		4. A megállapodás módosításának minősül a csatlakozás, amelyre csak az általános önkormányzati választásokat követő 60 napon belül van lehetőség. A csatlakozási kérelmeket érdemben meg kell tárgyalnia minden résztvevő képviselő-testületnek olyan időpontban, hogy az esetleges csatlakozást a jogszabályi határidőben lehetővé tegye. Csatlakozásra kizáróan akkor kerülhet sor, ha a jelen megállapodás emiatt szükséges módosítását valamennyi, a jelen megállapodást megkötő önkormányzat képviselő-testülete minősített többséggel elfogadja. Amennyiben a Mötv. 85. § (3) bekezdése alapján a kormányhivatal vezetőjének intézkedésére újabb önkormányzati hivatalnak kell a közös hivatalhoz csatlakozni, a csatlakozást a résztvevő önkormányzatok nem tagadhatják meg.
2. **A KÖH irányítása, vezetése:**
	* 1. A KÖH Alapító Okiratának és Szervezeti és Működési Szabályzatának elfogadásáról, módosításáról az érintett képviselő-testületek együttes ülésen döntenek minősített, illetve egyszerű többséggel.
		2. A KÖH-t a jegyző vezeti, őt az aljegyző helyettesíti.
		3. A jegyző évente egyszer, a tárgyévet követő április 30-ig beszámol az érintett képviselő-testületek előtt a KÖH munkájáról.
3. **Köztisztviselői kinevezések:**
	* 1. A jegyző és az aljegyző kinevezéséhez, felmentéséhez és ellene fegyelmi eljárás elrendeléséhez az érintett települések polgármestereinek lakosságszám-arányos, többségi döntése szükséges. Ehhez be kell szerezni a többi polgármester előzetes írásos véleményét, illetve az ügyet tárgyaló képviselő-testületi ülésre meg kell őket hívni tanácskozási joggal. Ugyanakkor az egyéb munkáltatói jogokat a jegyző tekintetében Bátaszék város polgármestere, míg az aljegyző tekintetében a jegyző gyakorolja.
		2. A KÖH köztisztviselője kinevezéséhez, bérezéséhez, vezetői megbízásához, felmentéséhez, a vezetői megbízás visszavonásához és jutalmazásához – a c.) pont kivételével – Bátaszék város polgármesterének egyetértése szükséges.
		3. Alsónána és Alsónyék községben az ügyfélszolgálati megbízott és a község gazdálkodását intéző köztisztviselő kinevezéséhez, felmentéséhez és jutalmazásához Alsónána és Alsónyék község polgármesterének egyetértése szükséges.
4. **A KÖH működése:**
	* 1. A KÖH létszáma 30, azaz harminc fő.
		2. A KÖH közvetlen irányítását Bátaszék város polgármestere látja el, de bármely polgármester javaslatára egyeztető ülést köteles összehívni.
		3. A jegyző vagy megbízottja köteles valamennyi önkormányzat képviselő-testületi ülésén részt venni és ott a szükséges tájékoztatást megadni.
		4. A jegyző vagy a megbízottja Alsónánán minden hét hétfőjén 8,00 órától ~~16,30~~ 12,00 óráig, Alsónyéken pedig minden hét keddjén 8,00 órától ~~16,30~~ 12,00 óráig tart ügyfélfogadást. [[2]](#footnote-2)
		5. A pénzügyi ügyintéző hetente - legalább egy félnapon – helyszíni ügyintézést tart Alsónánán és Alsónyéken.
		6. Az ügyfélszolgálati megbízottak szintén állandó jelleggel dolgoznak Alsónánán, és Alsónyéken.
		7. A jegyző az aljegyző közreműködésével, megbízottja útján, Alsónána és Alsónyék településen ellátja mindazokat a feladatokat és gyakorolja azokat a hatásköröket, amelyeket a Mötv., az egyes önkormányzatok szervezeti és működési szabályzatai, önkormányzati rendeletei a jegyző számára előírnak.[[3]](#footnote-3)
		8. A KÖH éves költségvetését és zárszámadását az érintett önkormányzatok képviselő-testületei együttes ülésen, egyszerű többséggel fogadják el.
		9. A KÖH Alsónána, és Alsónyék községekben az alábbi ügyeket intézi helyben:
			+ képviselő-testületi, bizottsági ülések előkészítése,
			+ a képviselő-testület hatáskörébe tartozó segélyezések (települési támogatás, Bursa Hungarica támogatás),
			+ jegyzői hatáskörbe tartozó szociális ellátások (rendszeres gyermekvédelmi kedvezmény, halmozottan hátrányos, hátrányos helyzet megállapítása),
			+ gyámhatósági ügyekben megkeresésre környezettanulmányt készít,
			+ hagyatéki ügyintézés,
			+ anyakönyvi ügyintézés ~~(Alsónána községben Bátaszékről történő kijárással igény szerint)~~,
			+ földügyek,
			+ iktatás.[[4]](#footnote-4)
5. **A KÖH fenntartása, a költségvetéshez való hozzájárulás:**
	* 1. ~~A KÖH esetében az államilag elismert létszámot a mindenkori költségvetési törvény tartalmazza, melyből az egyes településekre eső létszámról a települések a KÖH adott évre vonatkozó költségvetésének elfogadásakor döntenek.[[5]](#footnote-5)~~ A KÖH működési és fenntartási költségeit a képviselő-testületek együttes ülésen határozzák meg. A KÖH működési és fenntartási költségeit alapvetően az erre a célra biztosított állami támogatásból kell finanszírozni. Amennyiben az állami támogatás a KÖH működtetéséhez nem elegendő, úgy az önkormányzatok a hiányzó forrást az adott évi költségvetés elfogadásakor meghatározott arányszámok alapján, saját forrásaik terhére térítik meg. Amennyiben a bevételek és kiadások év közben oly módon változnak, hogy ez lehetőséget ad az önkormányzatok által befizetett hozzájárulás egy részének vagy egészének a visszafizetésére, azt Bátaszék Város Önkormányzata a tárgyévet követő év június 30. napjáig az elszámolás alapján visszautalja.
		2. ~~A KÖH megállapított 30 fős létszámából 22,63 fő Bátaszék Város Önkormányzatát, 2,71 fő Alsónána Község Önkormányzatát, 2,66 fő Alsónyék Község Önkormányzatát, míg a társulásokat (MOB és ESzGy) 2 fő illeti, ezen létszámok finanszírozását őket terhelik.~~ A KÖH esetében az államilag elismert létszámot a mindenkori költségvetési törvény tartalmazza, melyből az egyes településekre eső létszámról a települések a KÖH adott évre vonatkozó költségvetésének elfogadásakor döntenek. Bátaszék Város Önkormányzatát a finanszírozás alapját jelentő aktuális költségvetési törvény alapján településre eső létszám kiadásai terhelik. A társtelepülések alkalmazottakra vonatkozó bér és járulék terhei alapvetően az aktuális lakosságszám (az adott évet megelőző év január 1-jei állapot szerinti) alapján történik az 1. mellékletben meghatározott arányban azzal, hogy a Mikrotérségi Óvoda és Bölcsőde Intézmény-fenntartó Társulás (továbbiakban: MOB) és az Egészségügyi, Szociális és Gyermekjóléti Intézményfenntartó Társulás (továbbiakban: ESZGY) feladatellátásához kapcsolódó létszám kiadásait a MOB és ESZGY társulások kötelesek megtéríteni.
		3. ~~Az a.) és b.) pontokat, valamint a KÖH működtetéséhez szükséges kiadások figyelembevételével 2015. évre az önkormányzatok a megállapodás 2. melléklet H-I oszlopaiban meghatározottak szerint járulnak hozzá, melynek végleges összegét a KÖH mindenkori éves költségvetése tartalmazza.~~ A társtelepüléseken lévő községháza fenntartási költségei (víz, áram és gázfogyasztás, szemétszállítás, telefondíj, internet, stb.) az adott települési önkormányzatot terheli. Annak érdekében, hogy a kiadások a KÖH könyveiben megfelelő módon megjelenjenek, a társtelepülések minden hónapban a fent megnevezett kiadásokat tovább számlázzák. Az egyéb dologi kiadásokat lakosságszám alapján, a bérek teherviselésénél figyelembe vett arányokban kell felosztani.
6. Bátaszék város, továbbá Alsónána és, Alsónyék Község Önkormányzata vállalja, hogy a c.) pont szerinti kiadást saját költségvetésükbe betervezi, és annak 1/12 részét havonta, a tárgyhónapot követő hónap 5. napjáig megtéríti a KÖH 11746005-15803445 számú számlájára.
7. A KÖH vállalja, hogy a társulás által finanszírozott létszámmal kapcsolatos valamennyi költséget ~~a d.) pontban meghatározottak szerint~~ saját költségvetésébe beépíti.
8. ~~A KÖH működési költségét – az önkormányzatok hozzájárulásán felül - az állam, az adott évi központi költségvetésről szóló törvényben meghatározott mértékben és a KÖH által ellátott feladatokkal arányban finanszírozza, amelyet a székhelytelepülés részére, e célra elkülönített számlára folyósít. Amennyiben az állami támogatás a KÖH működtetéséhez nem elegendő, úgy az önkormányzatok a hiányzó forrást a KÖH adott évi költségvetésének elfogadásakor meghatározott arányszámok alapján, saját bevételeik terhére térítik meg. Amennyiben a bevételek és kiadások év közben oly módon változnak, hogy ez lehetőséget ad az önkormányzatok által befizetett hozzájárulás egy részének vagy egészének a visszafizetésére, azt Bátaszék Város Önkormányzata a tárgyévet követő év április 20. napjáig lakosságarányosan visszautalja.[[6]](#footnote-6)~~
	* 1. ~~g.)~~ A helyi tárgyévi költségvetési rendeletek összeállításának érdekében a felek megállapodnak abban, hogy a KÖH éves költségvetését együttes ülésen, minden év – február 28-áig elfogadják.
		2. ~~A településeken lévő városháza és községháza fenntartási költségeit (víz, áram és gázfogyasztás, szemétszállítás, telefondíj, internet, tisztító- és irodaszerek) az adott települési önkormányzatot terheli, de a számlák a KÖH Kirendeltsége nevére érkeznek. Ennek érdekében a társult települések intézkednek a szolgáltató felé az átírás ügyében.~~
		3. ~~i.)~~ Amennyiben a hozzájárulás megfizetésére a ~~b.)~~ d.) pontokban megadott határidőig nem kerül sor, Bátaszék Város Önkormányzata egy alkalommal tértivevényes fizetési felszólítást bocsáthat ki, amelyben 8 napos fizetési határidőt jelöl meg fizetési határidőként. Ezen határidő eredménytelen elmúlása esetén jogosult jelen megállapodás 2. melléklete szerinti felhatalmazó levél alapján azonnali beszedési megbízás benyújtására, mely felhatalmazó levelet megállapodó önkormányzatok kötelesek egymás számára biztosítani.
		4. ~~j.)~~ A beszedési megbízás sikertelensége esetén Bátaszék Város Önkormányzata jogosult a hátralék teljes összegére vetített késedelmi pótlékot felszámítani, melynek mértéke a megelőző hónap utolsó napján érvényes jegybanki alapkamat kétszerese.
		5. ~~k.)~~ Felek megállapodnak, hogy a tárgyévet követő év  ~~április 30-ig~~ május 31-éig a tényleges kiadások alapján elszámolnak egymással, majd ezen elszámolás alapján a pénzügyi rendezés az elszámolás kézhezvételétől számított ~~5 munkanapon~~ 30 napon belül megtörténik. ~~Amennyiben a KÖH-nek az előző évről pénzmaradványa keletkezik, úgy az a településeket a 8/a.) pont szerinti arányban illeti meg, de azt a KÖH-től nem vonják el, hanem beszámítják a KÖH tárgyévi költségvetésébe.~~ Az elszámolás elkészítéséig az előző évi költségvetési maradvány pozitív összegét céltartalékba kell helyezni az elszámolásból adódó kötelezettségek teljesítésének fedezetére. Amennyiben az előző évi maradvány összege nem fedezi a KÖH által teljesítendő elszámolásból adódó visszafizetési kötelezettséget, úgy a különbözetre vonatkozóan a társönkormányzatoknak az adott évi hozzájárulásukkal arányosan pótbefizetéseket kell teljesíteniük.
9. **~~Közös önkormányzati hivatal~~ A KÖHnyilvánossága**
10. A KÖH működése során biztosítani kell az önkormányzati és a hivatali munka átláthatóságára, nyilvánosságára vonatkozó jogszabályi előírások betartását.
11. Közérdekű adatok nyilvánosságának biztosításával kapcsolatos feladatok ellátásáról a jegyző gondoskodik.
12. A kötelezően közzéteendő közérdekű adatok körét nem érintő képviselő-testületi döntések nyilvánosságának a biztosítása a jegyző feladata. A jegyző a határozatok nyilvánosságáról a nyílt ülések jegyzőkönyveinek elérhetővé tételével, a rendeletek nyilvánosságáról a kihirdetésükkel gondoskodik az egyes önkormányzatok szervezeti és működési szabályzatainak előírása szerint.
13. Közérdekű adatokon túli, nyilvánosságot igénylő önkormányzati közérdekű információk, közzétételek és hirdetmények nyilvánosságra hozatalával kapcsolatos feladatok ellátása az érintett települések polgármestereinek a kötelezettsége.

**10. Záró és átmeneti rendelkezések**

1. Jelen megállapodásból eredő vitás kérdésekben bármelyik fél polgármestere jogosult egyeztető tárgyalást összehívni. Az egyeztető tárgyalás helye a székhely hivatali helyisége. Az egyeztető tárgyalásról emlékeztető készül, melynek elkészítéséről a tárgyalást összehívó polgármester köteles gondoskodni, és az emlékeztetőt 8 munkanapon belül megküldi a többi önkormányzatnak.
2. Amennyiben az egyeztető tárgyalás eredményre vezetett, és ennek alapján jelen megállapodás módosítása szükséges, úgy azt Bátaszék Város Polgármestere az emlékeztető általa történő kézhezvételétől számított 30 napon belül köteles a megállapodás módosítását elkészíteni, és az előkészítést a város illetve a csatlakozó települések polgármesterei számára megküldeni, akik a kézhezvételt követő 15 napon belül kötelesek azt saját képviselő-testületük elé jóváhagyásra beterjeszteni.
3. Felek a vitás kérdés bírói útra való terelését megelőzően legalább egy alkalommal kötelesek egyeztetni az a.) – b.) pontokban foglaltak szerint. Az egyeztetés eredménytelensége esetén a jelen megállapodásból eredő jogvita elbírálására a Szekszárdi Járásbíróság kizárólagos illetékességét kötik ki.
4. Jelen megállapodás valamennyi, a megállapodást megkötő önkormányzatának képviselő-testülete általi elfogadását és az azok polgármestereinek aláírását követően 2015. január 1. napján lép hatályba.
5. A jelen megállapodást, annak elolvasását, tartalmának megismerését és megértését követően az önkormányzatok képviselő-testületei képviseletében eljáró polgármesterek a képviselt önkormányzat akaratával mindenben megegyezően, annak nevében helybenhagyóan sajátkezű aláírással látják el.

Bátaszék, 2017. …………………………...

 **Dózsa-Pál Tibor Dr. Bozsolik Róbert Kis Istvánné**

 Alsónyék polgármestere Bátaszék polgármestere Alsónána polgármestere

Jogilag ellenjegyzem

Kondriczné dr. Varga Erzsébet

jegyző

*2. melléklet*

**Felhatalmazó levél**

Alulírott ……………………………………………………………………………………….............

(az önkormányzat neve és címe) jelen nyomtatvány aláírásával felhatalmazom a számlavezető hitelintézetemet, hogy a………………………………………………………………………… ………………………………………………………………………………………..…………....-nál

(a hitelintézet neve és címe) vezetett ………………………………………………………. számú számlámat …………………………………………község/város önkormányzata által benyújtott azonnali beszedési megbízás alapján a ……………………………………………számla javára megterhelje.

Kelt: ………………………………………..

……………………………………..

a felhatalmazó önkormányzat cégszerű aláírása

Záradék:

……………………………………………………………………………………………….……......

(a hitelintézet neve és címe) mint a Számlatulajdonos hitelintézete tudomásul vesszük, hogy ……………………………………………………………………önkormányzata - mint jogosult - a ………………………………….……………. …………………………………………….létrejött társulási megállapodás alapján felmerülő követelését a Számlatulajdonos számlája terhére azonnali beszedési megbízással érvényesítheti.

A felhatalmazó kijelenti, hogy más banknál a jelen megállapodás megkötésének időpontjában nem rendelkezik bankszámlával és egyúttal vállalja, hogy a megadott bankszámla megszüntetéséről, illetve újabb bankszámlák megnyitásáról haladéktalanul értesíti …………… ……………………………………..önkormányzatát.

A felhatalmazó önkormányzat hitelintézete tudomásul veszi, hogy e nyilatkozat csak ……...… ……………………………önkormányzata tudtával és hozzájárulásával vonható vissza.

Kelt: ………………………………………..

………………………………….…..

 hitelintézet

*függelék*

A társulás önkormányzatok lakosságszáma

2014. január 1-jétől

Bátaszék város 6622 fő (81,2 %)

Alsónána község 733 fő ~~( 9,8 %) (9,0 %)~~

Alsónyék község 800 fő ~~( 9,0 %)~~ (9,8 %)

-------------------------------------------------------------------------

**Összesen: 8155 fő (100,00 %)**

1. a megállapodást Bátaszék Város Képviselő-testülete a 174/2014.(XII.9.) önk.-i határozatával,. Alsónána Köz- ség Képviselő-testülete a 126/2014.(XII.9.) Kt. számú határozatával, míg Alsónyék Község Képviselő-testülete a 122/2014.(XII.9.) önk.-i határozatával hagyta jóvá. Hatályos 2015. január 1-jétől. [↑](#footnote-ref-1)
2. a 7. d) pont Bátaszék Város Képviselő-testülete a 35/2017.(II.15.) önk.-i határozatával, Alsónána Köz-

 ség Képviselő-testülete a 8/2017.(II. 15.) Kt. számú határozatával, míg Alsónyék Község Képviselő-testület

 a 8/2017.(II. 15.) önk.-i határozatával módosított szöveg. Hatályos: 2017. március 1-től. [↑](#footnote-ref-2)
3. a 7. g) pont Bátaszék Város Képviselő-testülete a 35/2017.(II.15.) önk.-i határozatával, Alsónána Köz-

 ség Képviselő-testülete a 8/2017.(II. 15.) Kt. számú határozatával, míg Alsónyék Község Képviselő-testülete a 8/2017.(II. 15.) önk.-i határozatával módosított szöveg. Hatályos: 2017. március 1-től. [↑](#footnote-ref-3)
4. a 7. i) pont Bátaszék Város Képviselő-testülete a 35/2017.(II.15.) önk.-i határozatával, Alsónána Köz-

 ség Képviselő-testülete a 8/2017.(II. 15.) Kt. számú határozatával, míg Alsónyék Község Képviselő-testülete a 8/2017.(II. 15.) önk.-i határozatával módosított szöveg. Hatályos: 2017. március 1-től. [↑](#footnote-ref-4)
5. a 8. a) pont Bátaszék Város Képviselő-testülete a 35/2017.(II.15.) önk.-i határozatával, Alsónána Köz-

 ség Képviselő-testülete a 8/2017.(II. 15.) Kt. számú határozatával, míg Alsónyék Község Képviselő-testülete a 8/2017.(II. 15.) önk.-i határozatával módosított szöveg. Hatályos: 2017. március 1-től. [↑](#footnote-ref-5)
6. a 8. f) pont Bátaszék Város Képviselő-testülete a 35/2017.(II.15.) önk.-i határozatával, Alsónána Köz-

 ség Képviselő-testülete a 8/2017.(II. 15.) Kt. számú határozatával, míg Alsónyék Község Képviselő-testülete a 8/2017.(II. 15.) önk.-i határozatával módosított szöveg. Hatályos: 2017. március 1-től. [↑](#footnote-ref-6)